तलाक के लिए अर्जी दाखिल करने के एक दिन बाद तेज प्रताप रांची स्थित राजेंद्र चिकित्सा विज्ञान संस्थान (रिम्स) में अपने पिता लालू यादव से मिले। मामलों को लेकर पिता और बेटे के बीच अस्पताल के एक बंद कमरे में चर्चा हुई। आपको बता दें कि चारा घोटाले में दोषी लालू का यहां कई बीमारियों का इलाज चल रहा है। पिता से मुलाकात के बाद तेजप्रताप यादव ने स्पष्ट कह दिया है कि वह अपने अपने पिता और राजद अध्यक्ष लालू प्रसाद यादव की बात कतई नहीं मानने वाले हैं।